Kóng-teng-kang Lô͘-si

縮圖|250x250像素|Tng-leh chng-phòe A-31 Vengeance hong-chà-ki ê lú-kang, Nashville, Tennessee 1943
**Kóng-teng-kang Lô͘-si**（Rosie the Riveter）sī Lī-chhù-tāi-chiàn ê bûn-hòa hû-hō chi-it, i ê hêng-siōngdsī chiàn-sî la̍k-pah bān chìn-li̍p chè-chō-gia̍p kang-chhiúⁿ ê lú-sèng ê tāi-piáu（Chit-kóa sit-thâu thoân-thóng-siōng sī lâm-sèng chòe--ê）, āu-lâi koh chiâⁿ-chòe Lú-sèng-chú-gī í-kip lú-sèng keng-chè le̍k-liōng ê siōng-tin. Bí-kok siā-hōe tùi lú-sèng chheng khò͘-chong ê khòng-hoān chiap-siū iā kui-kong tī kóng-teng-kang Lô͘-si.

Kóng-teng-kang Lô͘-si siōng ū-miâ ê hêng-siōng sī chit-tiuⁿ J. Howard Miller tī 1943 nî siat-kè ê hái-pò, phiau-tê sī:「Lán Chòe Ōe Kàu！」

Norman Rockwell iā tī 1943 nî 5 goe̍h 29 hō hoat-piáu kòe 1 tiuⁿ lūi-sū ê chhah-tô͘. Norman Rockwell kám-ū khòaⁿ-kòe Miller ê hái-pò pèng-bô chheng-chhó. Norman Rockwell ê “Kóng-teng-kang Lô͘-si” iû《Pài-la̍k Boán-pò》sòe hō͘ Bí-kok Châi-chèng-pō͘ lâi chòe thui-siau chiàn-cheng chè-kǹg ê soan-thoân hái-pò. Chiàn-cheng kiat-sok liáu-āu, chit-pak tô͘ in-ūi siū-tio̍h pán-koân pó-hō͘ soah ta̍uh-ta̍uh-á thòe-chhut kong-chiòng ê koan-chù. Norman Rockwell kòe-sin liáu-āu, i só͘-ū ê ōe-chok ûi-sán lóng siū-tio̍h chek-ke̍k ê pó-hō͘. Chit-chióng pó-hō͘ mā hō͘ i ê chok-phín ê siu-chông kè-ta̍t khí--khí-lâi, 2002 nî, chit-pak tô͘ í 5 pah-bān bí-kim ê kè-siàu bōe-chhut. “Lán Chòe Ōe Kàu！” soah kap che tò-pêng, khiàm-khoeh pó-hō͘ tú-hó-sī i āu-lâi tit-tio̍h têng-thâu-siⁿ ê goan-in chi-it .

## Tô͘-phìⁿ

### Lán Chòe Ōe Kàu！
[左|縮圖|J. Howard Miller só͘ siat-kè ê《[https://artsandculture.google.com/asset/we-can-do-it-miller-j-howard/6AEtqBiZKzphhw Lán Chòe Ōe Kàu！]》hái-pò](https://zh_min_nan.wikipedia.org/wiki/t%C3%B3ng-%C3%A0n:We_Can_Do_It%21_NARA_535413_-_Restoration_2.jpg)
1942 nî, Se-ok Tiān-khì kong-si chhiàⁿ Pittsburgh gē-su̍t-ka J. Howard Miller, ùi kong-si iōng「chiàn-sî tâu-li̍p」chòe chú-tê siat-kè chi̍t-hē-lia̍t hái-pò. 《Lán Chòe Ōe Kàu！》sī chit hē-lia̍t hái-pò tiong siōng chhut-miâ ê chit-tiuⁿ, hit-tiuⁿ hái-pò ōe-chhut kóng-teng-kang Lô͘-si ê keng-tián hêng-siōng（sui-bóng hit-tong-sî「Kóng-teng-kang Lô͘-si」chit-ê miâ-sû iáu-bōe chhut-hiān）.

Liû-thoân siōng khoah ê kóng-hoat chi-it sī, Miller sī kun-kù 1942 nî ê chit-tiuⁿ o͘-pe̍h siòng-phìⁿ chè-chok「Lán Chòe Ōe Kàu！」, hit-tiuⁿ siòng-phìⁿ ê chū-kak sī 17 hòe lú-kang Geraldine Doyle（i tong-sî ê miâ-sìⁿ sī Geraldine Hoff Doyle）, m̄-ko chit-ê kóng-hoat āu-lâi hông chèng-si̍t sī m̄-tio̍h--ê. . Siòng-phìⁿ téng-bīn ê cha-bó͘ si̍t-chè-siōng sī lēng-gōa chi̍t-ūi lú-kang Naomi Parker Fraley 。.

## Chham-kiàn

* Lú-sèng-chú-gī
* Sèng-pia̍t

## Chham-khó Bûn-hiàn

## Gōa-pō͘ Liân-kiat

* Library of Congress Webcast 
* Rosie the Riveter World War II / Home Front National Historical Park 
* Rosie the Riveter 
* Regional Oral History Office / Rosie the Riveter / WWII American Homefront Project 
* American Rosie the Riveter Association 
* A Real-Life "Rosie the Riveter" 
* Another Real-Life "Rosie" from the Library of Congress' image set 
* ''The Life and Times of Rosie the Riveter'' movie  
* Oral history interview with Audrey Lyons, a "real life" Rosie, who worked in the Brooklyn shipyard during WWII from the Veterans History Project at Central Connecticut State University
* Oral history interview with Mary Doyle Keefe, who modeled for Norman Rockwell's "Rosie the Riveter" painting from the Veterans History Project at Central Connecticut State University
Lūi-pia̍t:Bí-kok bûn-hòa
Lūi-pia̍t:Bí-kok Lú-sèng-chú-gī
Lūi-pia̍t:Lú-sèng-chú-gī
Lūi-pia̍t:Bí-kok Lú-sèng